wickkiey/tamil-wikipedia-chunked huggingface dataset:
# உலகளாவிய வடக்கு மற்றும் உலகளாவிய தெற்கு

## வரையறை

வகைகளைக் குறிக்கும் உலக வரைபடம், (2019 தரவுகளின் அடிப்படையில், 2020 இல் வெளியிடப்பட்டது)]]
தரவுகளின் அடிபடையில் உலகப் பொருளாதாரம்]]  
(இறுதியாக தரவு மேம்படுத்திய ஆண்டு, ஏப்ரல் 2023)]]  
உலகளாவிய வடக்கு மற்றும் உலகளாவிய தெற்கு என்ற சொற்கள் கண்டிப்பாக புவியியல் சார்ந்தவை அல்ல. மேலும் அவை "நிலநடுக்கோட்டால் வகுக்கப்பட்ட உலகின் ஒரு பிம்பம் ஆகும். இக்கோடு பணக்கார நாடுகளை அவற்றின் ஏழை சகாக்களிடமிருந்து பிரிக்கிறது" அல்ல. [4] மாறாக, புவியியலை "உலகமயமாக்கல் அல்லது உலகளாவிய முதலாளித்துவத்தின் பரந்த சூழலில்" பொருளாதார மற்றும் இடம்பெயர்வு என்று எளிதாகப் புரிந்து கொள்ள வேண்டும்.  
பொதுவாக உலகளாவிய வடக்கு மற்றும் உலகளாவிய தெற்கு ஆகியவற்றுக்கான வரையறைகள் புவியியல் வடக்கு அல்லது புவியியல் தெற்கைக் குறிக்கவில்லை ஐக்கிய நாடுகள் வணிகம் மற்றும் வளர்ச்சி நிறுவனத்தின்படி, உலகளாவிய வடக்கு என்பது வட அமெரிக்கா மற்றும் ஐரோப்பா, இஸ்ரேல், ஜப்பான், தென் கொரியா, ஆஸ்திரேலியா மற்றும் நியூசிலாந்து ஆகியவற்றை உள்ளடக்கியது. உலகளாவிய தெற்கு என்பது ஆப்பிரிக்கா, லத்தீன் அமெரிக்கா மற்றும் கரீபியன், இஸ்ரேல், ஜப்பான் மற்றும் தென் கொரியாவைத் தவிர்த்து ஆசியா மற்றும் ஆஸ்திரேலியா மற்றும் நியூசிலாந்தைத் தவிர்த்து ஓசியானியாவை உள்ளடக்கியது.  
உலகளாவிய வடக்கு என்ற சொல் பெரும்பாலும் வளர்ந்த நாடுகளுடன் ஒன்றுக்கொன்று மாற்றாகப் பயன்படுத்தப்படுகிறது, அதேசமயம் உலகளாவிய தெற்கு என்ற சொல் வளரும் நாடுகளுடன் பயன்படுத்தப்படுகிறது. சிறப்பியல்பு ரீதியாக, உலகளாவிய தெற்கில் உள்ள பெரும்பாலான நாடுகள் பொதுவாக வாழ்க்கைத் தரத்தில் பின்வருவனவற்றைக் கொண்டுள்ளளது. குறைந்த வருமானம், அதிக வறுமை நிலை, அதிக மக்கள்தொகை வளர்ச்சி விகிதங்கள், வரையறுக்கப்பட்ட கல்வி வாய்ப்புகள், குறைபாடுள்ள சுகாதாரப் பராமரிப்பு அமைப்புகள், அரசியல் ஸ்திரத் தன்மை இன்மை மற்றும் பல பிரச்சினைகள். மேலும் உலகாளாவிய தெற்கில் உள்ள நகரங்கள் அவற்றின் மோசமான உள்கட்டமைப்பிற்காக அடையாளம் காணப்படுகிறது. உலகாளவிய வடக்கின் பொருளாதாரம் பன்முகத்தன்மை கொண்டவை. அதே நேரத்தில் உலகளாவிய தெற்கில் விவசாயத் துறையில் மட்டும் முக்கியப் பங்களிப்பாளராக உள்ளது.
# உலகளாவிய வடக்கு மற்றும் உலகளாவிய தெற்கு

## இதனையும் காண்க

- வளர்ந்துவரும் நாடுகள்
- வளர்ந்த நாடுகள்
- வடக்கு அரைக்கோளம்
- தெற்கு அரைக்கோளம்
- கிழக்கு அரைக்கோளம்
- மேற்கு அரைக்கோளம்
# சுரேந்திர சிங் ரத்தோர்

**சுரேந்திர சிங் ரத்தோர்** (*Surendra Singh Rathore*) இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு சூன் மாதம் முதல் தேதியன்று இவர் பிறந்தார். பதினாறாவது இராசத்தான் சட்டமன்றத்தில் சட்டமன்ற உறுப்பினராக உள்ளார். கும்பால்கர் சட்டமன்றத் தொகுதியில் பாரதிய சனதா கட்சியின் உறுப்பினராகப் போட்டியிட்டு வெற்றி பெற்றார்.  
2023 இராசத்தான் சட்டமன்றத் தேர்தலைத் தொடர்ந்து, இவர் கும்பால்கரில் இருந்து சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் இந்திய தேசிய காங்கிரசு கட்சியின் வேட்பாளர் யோகேந்திர சிங் பர்மாரை 22,060 வாக்குகள் வித்தியாசத்தில் தோற்கடித்தார்.
# அன்சூமன் சிங் பாட்டி

**அன்சூமன் சிங் பாட்டி** (*Anshuman Singh Bhati*) இந்தியாவைச் சேர்ந்த ஓர் அரசியல்வாதியாவார். பதினாறாவது இராசத்தான் சட்டமன்றத்தில் சட்டமன்ற உறுப்பினராக உள்ளார். கோலாயத் சட்டமன்றத் தொகுதியில் பாரதிய சனதா கட்சியின் உறுப்பினராகப் போட்டியிட்டு வெற்றி பெற்றார்..  
2023 இராசத்தான் சட்டமன்றத் தேர்தலைத் தொடர்ந்து, இவர் கோலாயத் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் இந்திய தேசிய காங்கிரசு கட்சியின் வேட்பாளர் பான்வர் சிங் பாட்டியை 32,933 வாக்குகள் வித்தியாசத்தில் தோற்கடித்தார். 2023 இராசத்தான் சட்டமன்றத் தேர்தலில் இரவீந்திர சிங் பாட்டியுடன் இணைந்து இளைய சட்டமன்ற உறுப்பினர் என்ற பெருமையைப் பெற்றார்.
# கேசராம் சௌத்ரி

**கேசராம் சௌத்ரி** (*Kesaram Choudhary*) இந்தியாவைச் சேர்ந்த ஓர் அரசியல்வாதியாவார். பதினாறாவது இராசத்தான் சட்டமன்றத்தில் சட்டமன்ற உறுப்பினராக உள்ளார். மார்வார் சந்திப்பு சட்டமன்றத் தொகுதியில் பாரதிய சனதா கட்சியின் உறுப்பினராகப் போட்டியிட்டு வெற்றி பெற்றார்.  
2023 இராசத்தான் சட்டமன்றத் தேர்தலைத் தொடர்ந்து, இவர் மார்வார் சந்திப்பு சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் இந்திய தேசிய காங்கிரசு கட்சியின் வேட்பாளர் குசுவீர் சிங்கை 32,933 வாக்குகள் வித்தியாசத்தில் தோற்கடித்தார்.
# இலக்கியன்

**இலக்கியன்** (*Ilakkiyan*) இந்தியாவின் தமிழ்நாடு மாநிலத்தைச் சேர்ந்த கவிஞரும், திரைப்படப் பாடலாசிரியரும், திரைப்பட எழுத்தாளரும் ஆவார். தமிழ், மலையாளம், கன்னடம் ஆகிய மொழிகளில் பல திரைப்படங்களில் பாடலாசிரியராகவும், கதை, திரைக்கதை, வசன எழுத்தாளராகவும் பணியாற்றியுள்ளார்.
# இலக்கியன்

## ஆரம்ப கால வாழ்க்கை

இலக்கியன் சேலத்தில் காளியப்பன் – பாக்கியம் இணையருக்கு மகனாகப் பிறந்தார். இயற்பெயர் இராஜேந்திரன். தமிழ் இலக்கியத்தின் மேல் கொண்ட பற்றால் தமது பெயரை **இலக்கியன்** என்று வைத்துக்கொண்டார். சிறுவயதிலிருந்தே கவிதைகள், கதைகள் எழுதும் படைப்பாற்றல் பெற்றிருந்தார். திரைப்பட இயக்குநராகும் நோக்கத்தில் சென்னைக்கு இடம்பெயர்ந்தார்.
# இலக்கியன்

## திரையுலக அனுபவம்

தமிழ்த் திரையுலகில் *பிரியம்* என்னும் படத்தில் உதவி இயக்குநராகத் தமது திரையுலக அனுபவத்தைத் தொடங்கினார். சம காலத்திலேயே *ஆயுத பூஜை* படத்தில் "நெய்க்காரப்பட்டிப் பொன்னம்மா" என்னும் பாடலை எழுதி அதன் மூலம் பாடலாசிரியராகவும் அறிமுகமானார். தொடர்ந்து *பிரியம்*, கின்னஸ் சாதனை படைத்த படமான "சுயம்வரம்", அஜித் குமார் நடித்த *ரெட்டை ஜடை வயசு*, மலையாளத்தில் சுரேஷ் கோபி நடித்த *மகாத்மா* போன்ற படங்களில் பாடல்கள் எழுதினார். சுயம்வரம் படத்தில் இடம் பெற்ற "சிவ சிவ சங்கரா" பாடலுக்கான பிரபு தேவா-ரோஜா நடனம் (வித்யாசாகர் இசையமைத்து, இலக்கியனின் வரிகளுடன், பிரபு தேவா முதன் முறையாகப் பாடியது) படத்தின் சிறப்பம்சங்களில் ஒன்றாகும்.அதைத் தொடர்ந்து, கன்னடத் திரையுலகில் "ராஜ்குமாரி" படத்தின் திரைக்கதையும், "பக்கா சுக்கா" படத்தின் கதை, திரைக்கதையும் எழுதினார். மேலும், இயக்குநர் எஸ். நாராயண் இயக்கிய பல திரைப்படங்களுக்கு அவருடன் இணைந்து கதை, திரைக்கதை எழுதியுள்ளார்.
# இலக்கியன்

## திரைப்படவியல்

| எண் | ஆண்டு | திரைப்படம் | பாடல்கள் |  |
| --- | --- | --- | --- | --- |
| 1. | 1995 | ஆயுத பூஜை | நெய்க்காரப்பட்டிப் பொன்னம்மா |  |
| 2. | 1996 | பிரியம் | காதல் வலை விரிக்கும் |  |
| 3. | 1997 | ரெட்டை ஜடை வயசு | வெள்ளிப்பனி மலரே, |  |
| 4. | 1997 | ரெட்டை ஜடை வயசு | மாட்டிக்கிட்டான் மாட்டிக்கிட்டான் |  |
| 5. | 1999 | சுயம்வரம் | சிவ சிவ சிவ சங்கரா |  |
| 6. | 2004 | ஜெய் | கனவு காணலாம் வரியா |  |
| 7. | 2014 | ஜெய்ஹிந்த் 2 | மழலை மலராக |  |
| 8. | 2016 | காதல் காலம் | தில்லு தில்லு சூப்பர் தில்லு | } |
# இலக்கியன்

## திரைப்படவியல்

### மலையாளத் திரைப்படங்களில் பாடலாசிரியராக

மலையாளத் திரைப்படங்களில் இலக்கியன் இயற்றிய பாடல்கள்  
| எண் | ஆண்டு | திரைப்படம் | பாடல்கள் |  |
| --- | --- | --- | --- | --- |
| 1. | 1996 | மகாத்மா | ஓகோ ஓகோ பிரம்மா | } |
# இலக்கியன்

## திரைப்படவியல்

### கன்னடத் திரைப்படங்களில் எழுத்தாளராக

கன்னடத் திரையுலகில் இலக்கியன் கதை, திரைக்கதை எழுதிய படங்கள்  
| எண் | ஆண்டு | திரைப்படம் | எழுத்தாளர் |  |
| --- | --- | --- | --- | --- |
| 1. | 2003 | பக்கா சுக்கா | கதை, திரைக்கதை |  |
| 2. | 2009 | ராஜ்குமாரி | திரைக்கதை |  |
| 3. | 2016 | ஸ்ரீ சத்யநாராயணா | கதை, திரைக்கதை, வசனம் | } |
</div>
# இலக்கியன்

## திரைப்படப் பட்டியல்

| எண் | ஆண்டு | திரைப்படம் | மொழி | பணி | குறிப்புகள் |  |
| --- | --- | --- | --- | --- | --- | --- |
| 1. | 1995 | "ஆயுத பூஜை" | தமிழ் | பாடலாசிரியர் |  |  |
| 2. | 1996 | "பிரியம்" | தமிழ் | பாடலாசிரியர்
உதவி இயக்குநர் |  |  |
| 3. | 1996 | "மகாத்மா" | மலையாளம் | பாடலாசிரியர் |  |  |
| 4. | 1997 | "ரெட்டை ஜடை வயசு" | தமிழ் | பாடலாசிரியர் |  |  |
| 5. | 1999 | "சுயம்வரம்" | தமிழ் | பாடலாசிரியர் | கின்னஸ் சாதனை படைத்த படம் | } |
</div>
# பிரதாப் சிங் சிங்வி

**பிரதாப் சிங் சிங்வி** (*Pratap Singh Singhvi*) இந்தியாவைச் சேர்ந்த ஓர் அரசியல்வாதியாவார். 1957 ஆம் ஆண்டு பிப்ரவரி மாதம் 18 ஆம் தேதியன்று இவர் பிறந்தார். பதினாறாவது இராசத்தான் சட்டமன்றத்தில் சட்டமன்ற உறுப்பினராக உள்ளார். சாப்ரா சட்டமன்றத் தொகுதியில் பாரதிய சனதா கட்சியின் உறுப்பினராகப் போட்டியிட்டு வெற்றி பெற்றார்.  
2023 இராசத்தான் சட்டமன்றத் தேர்தலைத் தொடர்ந்து, இவர் சாப்ரா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இத்தேர்தலில் இந்திய தேசிய காங்கிரசு கட்சியின் வேட்பாளர் கரண் சிங்கை 5108 வாக்குகள் வித்தியாசத்தில் தோற்கடித்தார்.
# பாங்கர்பூர்

**பாங்கர்பூர்** (*Bhankharpur*) இந்தியாவின் பஞ்சாப் மாநிலத்திலுள்ள மொகாலி மாவட்டத்தில் அமைந்திருக்கும் கணக்கெடுப்பில் உள்ள ஒரு நகரமாகும். மொகாலி மாவட்டம் அலுவல் ரீதியாக சாகிப்சாதா அச்சித் சிங் நகர் மாவட்டம் என்றழைக்கப்படுகிறது.
# பாங்கர்பூர்

## மக்கள்தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பாங்கர்பூரின் மக்கள்தொகை 9118 ஆக இருந்தது. இம்மக்கள் தொகையில் ஆண்கள் 54% மற்றும் பெண்கள் 46% என்ற அளவிலும் இருந்தனர். பாங்கர்பூரில் சராசரி கல்வியறிவு விகிதம் 71% ஆகும். இது தேசிய சராசரியான 59.5% என்பதை விட அதிகமாகும்; ஆண்களின் கல்வியறிவு 74% ஆகவும் பெண்களின் கல்வியறிவு 67% ஆகவும் இருந்தது. மக்கள் தொகையில் 13% பேர் 6 வயதுக்குட்பட்டவர்களாக இருந்தார்கள்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பாங்கர்பூர் நகரத்தில் உள்ள பல்வேறு மதக் குழுக்களின் மக்கள்தொகையை கீழே உள்ள அட்டவணை காட்டுகிறது.  
**மதங்களின் அடிப்படையில்</br> பாங்கர்பூர் மக்கள்தொகை,</br> 2011 கணக்கெடுப்பு**  
| இந்து | 7,299 | 3,356 | 3,943 |  |
| --- | --- | --- | --- | --- |
| சீக்கியர் | 3,331 | 1,581 | 1,750 |  |
| இசுலாமியர் | 91 | 28 | 63 |  |
| கிறித்துவர் | 40 | 22 | 18 |  |
| பௌத்தர் | 1 | 0 | 1 |  |
| தரவற்றவர்கள் | 6 | 5 | 1 |  |
| மொத்தம் | 10,768 | 4,992 | 5,776 | } |
# சா ஆலாம் ஏரி

<mapframe text="சா ஆலாம் ஏரிப் பூங்கா" zoom=12 latitude=3.075833 longitude=101.516111>{
"type": "Feature",
"geometry": { "type": "Point", "coordinates": [101.516111, 3.075833] },
"properties": {
"title": "Malaysian Lake",
"marker-color": "7B68EE",
"marker-size": "medium",
"marker-symbol": "wetland"
}
}</mapframe>
**சா ஆலாம் ஏரி** <small>அல்லது</small> **சா ஆலாம் ஏரிப் பூங்கா** (மலாய்: *Taman Tasik Shah Alam*; ஆங்கிலம்: *Shah Alam Lake Garden*); என்பது மலேசியா, சிலாங்கூர், சா ஆலாம் நகரில் 43 எக்டேர் பரப்பளவு கொண்ட ஒரு பொது பூங்கா ஆகும். இந்தப் பூங்கா 1985-ஆம் ஆண்டு சிலாங்கூர் மாநிலத்தில் திறக்கப்பட்ட இந்தப் பொது பூங்கா; கட்டிடக் கலைஞர் புமியாக்கி தக்கானோ *(Fumiaki Takano)* என்பவரால் வடிவமைக்கப்பட்டது.  
இந்தப் பூங்காவில் செயற்கையாக உருவாக்கப்பட்ட மூன்று ஏரிகள் உள்ளன. அவை கால்வாய்கள் மற்றும் நடைபாதைகளின் வலையமைப்பால் இணைக்கப்பட்டு உள்ளன. இந்த ஏரியின் மேற்குப் பகுதியில் *வெட் வேர்ல்ட் சா ஆலாம்* *(Wet World Shah Alam)* எனும் கருப்பொருள் கொண்ட ஓரு நீர்ப் பூங்காவும் உள்ளது.  
இந்தப் பூங்காவில் பல்வேறு வகையான தாவரங்கள் மற்றும் விலங்குகள் உள்ளன. 100-க்கும் மேற்பட்ட வகையான மரங்கள்; பல்வேறு வகையான பறவைகள், விலங்குகள் மற்றும் பூச்சிகள் உள்ளன.
# சா ஆலாம் ஏரி

## சுற்றுலா

இந்தப் பூங்காவிற்குள் படகு வாடகை, விளையாட்டு இடங்கள், மீன்பிடி தளங்கள் மற்றும் ஏரிக்கரையோர உணவகங்கள் போன்ற பல வசதிகள் உள்ளன.
# சா ஆலாம் ஏரி

## போக்குவரத்து

சா ஆலாம் விரைவுச்சாலை; மற்றும் கோலாலம்பூர்-கிள்ளான் நெடுஞ்சாலை ஆகிய சாலைகளுக்கு அருகில் அமைந்துள்ள இந்தப் பூங்கா ஏரியை கோலாலம்பூர்-கிள்ளான் நெடுஞ்சாலை வழியாக எளிதில் சென்றடையலாம். பூங்காவைச் சுற்றி பல இடங்களில், கட்டணமில்லா வாகன நிறுத்த வசதிகள் உள்ளன.
# இரத்தினகிரி - 4

**இரத்தினகிரி - 4 (RTN 49-1-1-2)**, *முன்மொழிவு எண்: (IET-20980)* எனப்படும் இந்த நெல் வகை, **G 11** மற்றும் **பன்னாட்டு நெல் - 64** *(IR-64)* ஆகிய நெல் இரகங்களை இணைத்து உருவாக்கப்பட்ட, மகாராட்டிர, இரு பிறப்பி நெல் இரகமாகும். மகாராட்டிர மாநிலத்தின் நீர்ப்பாசன நிலங்களாக உள்ள பகுதிகளில் பயிரிடக்கூடிய இந்நெல் வகை, நடுத்தர கால அளவான, 125 - 130 நாட்களில் அறுவடைக்கு வரக்கூடியதாக கருதப்படுகிறது. அரைக் குள்ளப் பயிராக வளரியல்புக் (100 - 108 செ.மீ) கொண்ட இதன் நெற்பயிர், இலை மற்றும் கழுத்து கருகல் நோய், பூஞ்சை நோய்கள், பற்றுயிரியின் இலை கருகல் (BLB), பழுப்பு நிற தண்டுப் பூச்சி (BPH), வெள்ளை முதுகு தண்டுப் பூச்சி (WBPH), பச்சை இலைத்தண்டுப் பூச்சி (GLH), மற்றும் உறை கருகல் நோய் (SB) ஆகிய இடையூறுகளுக்கு மிதமான எதிர்ப்புத் திறன் கொண்டதாகும். கூல மகசூல் ஒரு எக்டேருக்கு சுமார் 4,500 - 5,000 கிலோ தரக்கூடிய இந்த புதிய நெல் இரகத்தை 2010 இல் வெளியிடப்பட்டதாக அறியப்பட்டது. வேறொரு மூலத்தின்படி 2009 இல் வெளியீடும், மற்றும் ஆகத்து 31, 2010 இல் அறிவிக்கப்பட்ட திகதியாகவும் கூறப்பட்டுள்ளது.
# இரத்தினகிரி - 4

### குறிப்பு

- வெளியிடப்பட்ட ஆண்டு : 2009 *(வேறுபட்ட மூலாதாரம்)*
- காலம் : (125 - 130 நாட்கள்) *(வேறுபட்ட மூலாதாரம்)*
- மகசூல்: 49 குவிண்டால் / எக்டேர் *(வேறுபட்ட மூலாதாரம்)*
- முக்கிய அம்சங்கள்: நீண்ட மற்றும் மெல்லிய தானியம், கழுத்து வெடிப்பு, இலை வெடிப்பு மற்றும் பாக்டீரியா இலை கருகல் நோய்க்கு மிதமான எதிர்ப்புத் திறன் கொண்டது.
# இரத்தினகிரி - 4

## இவற்றையும் காண்க

- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
- இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.
# சபா ஜாபர்

**சபா ஜாபர்** (*Saba Zafar*) ஐக்கிய ஜனதா தளத்தைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2010ஆம் ஆண்டில் அமவுர் சட்டமன்றத் தொகுதியில் போட்டியிட்டு வெற்றிபெற்றார். இது கிசன்கஞ்ச் மக்களவை தொகுதியின் ஒரு தொகுதியாகும். சபா ஜாபர் 2015 பீகார் சட்டப்பேரவைத் தேர்தலில் அமவுர் சட்டமன்றத் தொகுதியிலிருந்து பாஜக சார்பாகப் போட்டியிட்டார். இவர் 2020 பீகார் தேர்தலுக்காக ஐக்கிய ஜனதா தளம் கட்சியில் சேர்ந்தார்.  
சபா ஜாபர் ஒரு குலாகியா முஸ்லீம். பாட்னா பல்கலைக்கழகத்தில் பட்டம் பெற்றுள்ளார். சபா 2010 பீகார் சட்டப்பேரவைத் தேர்தலில் அமோர் தொகுதியில் 18,000 வாக்குகள் வித்தியாசத்தில் அப்துல் ஜலீல் மசுதானை (சுர்ஜாபுரி முஸ்லிம்) தோற்கடித்தார்.
# டோலா ஸ்ரீ பால வீராஞ்சநேய சுவாமி

**டோலா ஸ்ரீ பால வீராஞ்சநேய சுவாமி** (*Dola Sree Bala Veeranjaneya Swamy*)(பிறப்பு 1971) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி. இவர் பிரகாசம் மாவட்டத்தில் உள்ள சமூகத்தினருக்காக ஒதுக்கப்பட்ட கொண்டாபி சட்டமன்றத் தொகுதியிலிருந்து தெலுங்கு தேசம் கட்சியின் சட்டமன்ற உறுப்பினர் ஆவார். இவர் 2024 ஆந்திரப் பிரதேச சட்டமன்றத் தேர்தலில் வெற்றி பெற்றார். இவர் நான்காவது என். சந்திரபாபு நாயுடு அமைச்சரவையின் அமைச்சரவையில் சேர்க்கப்பட்டுள்ளார். அவருக்கு சமூக நலத் துறை வழங்கப்படுகிறது, கூடுதலாக சச்சிவாலம் மற்றும் கிராம தன்னார்வலர்கள் பொறுப்பு வழங்கப்படுகிறது.
# டோலா ஸ்ரீ பால வீராஞ்சநேய சுவாமி

## ஆரம்பகால வாழ்க்கை மற்றும் கல்வி

சுவாமி பிரகாசம் மாவட்டம், தங்குதூர் மண்டலம், துர்ப்பு நாயுடுபாலத்தைச் சேர்ந்தவர். அவரது தந்தை பெயர் டோலா கோட்டையா. 1997 இல் விசாகப்பட்டினத்தில் உள்ள ஆந்திர மருத்துவக் கல்லூரியில் எம்பிபிஎஸ் முடித்தார்.
# டோலா ஸ்ரீ பால வீராஞ்சநேய சுவாமி

## தொழில்

2019 ஆந்திரப் பிரதேச சட்டமன்றத் தேர்தலில் சுவாமி, மாடசி வெங்கையாவை 1,024 வாக்குகள் வித்தியாசத்தில் தோற்கடித்து வெற்றி பெற்றார். 2014 ஆந்திரப் பிரதேச சட்டமன்றத் தேர்தலில் ஒய்.எஷ்.ஆர் காங்கிரஸ் கட்சியின் ஜூபுடி பிரபாகர ராவை 5,440 வாக்குகள் வித்தியாசத்தில் தோற்கடித்து முதன்முதலில் சட்டமன்ற உறுப்பினர் ஆகத் தேர்ந்தெடுக்கப்பட்டார். இவர் டி.டீ.பி உறுப்பினராக சலுகைகள் குழுவின் தலைவராக பணியாற்றினார். அவர் 2019 ஆந்திரப் பிரதேச சட்டமன்றத் தேர்தலில் வெற்றி பெற்றார். இவர் 98,142 வாக்குகள் பெற்று, ஒய்.எஷ்.ஆர் காங்கிரஸ் கட்சியின் மாடசி வெங்கையாவை 1,024 வாக்குகள் வித்தியாசத்தில் தோற்கடித்தார். ஆனால் 2024 ஆந்திரப் பிரதேச சட்டமன்றத் தேர்தலில் இவர் கொண்டாபி தொகுதியை ஒய்.எஷ்.ஆர் காங்கிரஸ் கட்சியின் ஆடிமுலாப்பு சுரேஷை 24,756 வாக்குகள் வித்தியாசத்தில் தோற்கடித்து தக்க வைத்துக் கொண்டார்.
# செறிவூட்டப்பட்ட அரிசி

**செறிவூட்டப்பட்ட அரிசி** (Artificial rice (Or) Fortified rice), என்பது உணவுக் குறைநிரப்பியாகச் செயல்படுகிறது. அரிசி குருணை அல்லது சோள மாவு அல்லது தானிய மாவுகளில் இரும்புச் சத்து, ஃபோலிக் அமிலம், வைட்டமின் பி 12 போன்ற அத்தியாவசிய வைட்டமின்கள் மற்றும் தாதுக்கள் சேர்க்கப்பட்டு, மீண்டும் அரிசி வடிவத்திற்கு மாற்றப்பட்டதாகும். 1 கிலோ சாதாரண அரிசியில் 10 கிராம் செறிவூட்டப்பட்ட அரிசி கலக்கப்படுகிறது. ஊட்டச்சத்துக் குறைபாடுகளைப் போக்க, குறிப்பாக இரத்த சோகை போன்ற நோய்களைத் தடுக்க இது உதவுகிறது. இந்தச் செயற்கை ஊட்டமேற்றம் நடவடிக்கையானது உலக சுகாதார அமைப்பு, உணவு பாதுகாப்பு அமைப்பு போன்றவற்றின் வழிகாட்டுதல்களின்படி செயல்படுத்தப்படுகிறது.
# செறிவூட்டப்பட்ட அரிசி

## செய்முறை

சாதாரண அரிசியை அரைத்து, அதனுடன் வைட்டமின்கள் மற்றும் தாதுக்கள் கலக்கப்பட்டு, பின்னர் மீண்டும் அரிசி வடிவம் கொடுக்கப்படுகிறது.
# செறிவூட்டப்பட்ட அரிசி

## நோக்கம்

பொது விநியோகத் திட்டம், மதிய உணவுத் திட்டம் போன்ற அரசு திட்டங்கள் மூலம் ஏழைமக்கள் மற்றும் மாணவர்களின் இரும்புச்சத்து, ஃபோலிக் அமிலம், வைட்டமின் B12 போன்ற ஊட்டச்சத்துக் குறைபாட்டை நீக்கி, உடல் ஆரோக்கியத்தை மேம்படுத்த உதவுகிறது.
# செறிவூட்டப்பட்ட அரிசி

## விமர்சனங்கள்

செறிவூட்டப்பட்ட அரிசியால் ஒருவருக்குத் தேவையான ஊட்டச்சத்துக் கிடைத்தாலும், சில பின்விளைவுகளை ஏற்படுத்தலாம் என அறிஞர்கள் விமர்சிக்கின்றனர்.
# செறிவூட்டப்பட்ட அரிசி

## வழங்கல்

1 ஏப்ரல் 2026 முதல், இந்தியாவிலுள்ள அனைத்து மாநில அரசு நியாயவிலை கடைகளில் செறிவூட்டப்பட்ட அரிசி வழங்குவதற்கு இந்திய அரசு முடிவெடுத்துள்ளது.
# செறிவூட்டப்பட்ட அரிசி

## இதனையும் காண்க

- உணவுக் குறைநிரப்பி
# சிறீகாந்த் யாதவ்

**சிறீகாந்த் யாதவ்** (*Srikant Yadav*)(பிறப்பு 24 மே 1970) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார்.
# சிறீகாந்த் யாதவ்

## ஆரம்பகால வாழ்க்கை

சிறீகாந்த் யாதவ் 24 மே 1970 அன்று எக்மா சட்டமன்ற பகுதியில் உள்ள ராஜபுர கிராமத்தில் இராம் இக்பால் யாதவின் மகனாகப் பிறந்தார்.  
மேற்கு வங்காளத்தின் கொல்கத்தாவில் உள்ள ஆர். பரிசத் பள்ளியில் 8 ஆம் வகுப்பில் தேர்ச்சி பெற்றார்.
# சிறீகாந்த் யாதவ்

## அரசியல்

சிறீகாந்த் யாதவ் சரண் மாவட்டத்தில் உள்ள எக்மா சட்டமன்றத் தொகுதியில் இராச்டிரிய ஜனதா தளம் கட்டியின் சார்பில் 2020ஆம் ஆண்டு நடைபெற்ற பீகார் சட்டமன்றத் தேர்தலில் போட்டியிட்டு வெற்றிபெற்று சட்டமன்ற உறுப்பினராக உள்ளார்.
# பென்சாயிலசிட்டோன்

**பென்சாயிலசிட்டோன்** (*Benzoylacetone*) என்பது C<sub>6</sub>H<sub>5</sub>C(O)CH<sub>2</sub>C(O)CH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1,3-டைகார்போனைலாக, இது பைரசோல்கள் போன்ற பல பல்லினவளையங்கள் தயாரிப்பதற்கான முன்னோடிச் சேர்மமாகும். முக்கியமாக இது ஈனால் அமைப்பு மாற்றியமாக C<sub>6</sub>H<sub>5</sub>C(OH)=CHC(O)CH<sub>3</sub> உள்ளது. இதன் இணை காரமானது (pKa=8.7) தாண்டல் உலோகங்கள் மற்றும் இலந்தனைடுகளுடன் நிலையான அணைவுச் சேர்மங்களை உருவாக்குகிறது.
# பீனைல்கிளையாக்சால்

**பீனைல்கிளையாக்சால்** (*Phenylglyoxal*) என்பது C<sub>6</sub>H<sub>5</sub>C(O)C(O)H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் ஆல்டிகைடு மற்றும் ஒரு கீட்டோன் வேதி வினைக்குழுக்கள் இரண்டும் இச்சேர்மத்தில் உள்ளன. நீரற்ற நிலையில் இது மஞ்சள் நிற திரவமாக இருந்தாலும், நிறமற்ற படிக நீரேற்றாக எளிதில் உருவாகிறது. அமினோ அமிலமான அர்கினைனை மாற்றியமைக்க இச்சேர்மம் ஒரு வினைபொருளாகப் பயன்படுத்தப்படுகிறது. அமினோ அமிலம் சிட்ரூலைன் மற்றும் பெப்டைடுகள்/புரதங்களுடன் வேதியியல் பொருளை (ஆய்வுகள்) இணைக்கவும் பயன்படுத்தப்படுகின்றன.
# பீனைல்கிளையாக்சால்

## பண்புகள்

வேறு சில ஆல்டிகைடுகளைப் போலவே, பீனைல்கிளையாக்சாலும் நிலைத்திருக்கும்போது பலபடியாகிறது. திரவத்தின் திடப்படுத்தலாக இது குறிக்கப்படுகிறது. சூடாக்கும் போது, இந்த பலபடி மஞ்சள் நிற ஆல்டிகைடை மீண்டும் கொடுக்க "பிளவு" அடைகிறது. பீனைல்கிளையாக்சாலை தண்ணீரில் கரைத்தால் நீரேற்றுப் படிகங்களைத் தருகிறது:  
: C<sub>6</sub>H<sub>5</sub>C(O)COH + H<sub>2</sub>O → C<sub>6</sub>H<sub>5</sub>C(O)CH(OH)<sub>2</sub>  
சூடாக்கும் போது, நீரேற்று தண்ணீரை இழந்து நீரற்ற திரவத்தை மீண்டும் உருவாக்குகிறது.
# பீனைல்கிளையாக்சால்

## தயாரிப்பு

ஆக்சைமின் சல்பைட்டு வழித்தோன்றலை வெப்பச் சிதைவுக்கு உட்படுத்தி பீனைல்கிளையாக்சால் முதன்முதலில் தயாரிக்கப்பட்டது.  
: C<sub>6</sub>H<sub>5</sub>C(O)CH(NOSO<sub>2</sub>H) + 2 H<sub>2</sub>O → C<sub>6</sub>H<sub>5</sub>C(O)CHO + NH<sub>4</sub>HSO<sub>4</sub>  
மெத்தில் பென்சோயேட்டை பொட்டாசியம் டைமெத்தில்சல்பாக்சைடுடன் சேர்த்து வினைபுரியச் செய்து இடைநிலை β- கீட்டோசல்பாக்சைடு தயாரிக்கப்படுகிறது. இது பம்மரர்-வகை மறுசீரமைப்புக்கு உட்படுகிறது, அதைத் தொடர்ந்து தாமிரம்(II) அசிடேட்டுடன் சேர்த்து ஆக்சிசனேற்றம் செய்யப்படுகிறது. மாற்றாக, அசிட்டோபீனோனை செலீனியம் டை ஆக்சைடுடன் சேர்த்து ஆக்சிசனேற்றம் செய்வதன் மூலமும் இதைத் தயாரிக்கலாம்.
# இந்தியாவில் குகை ஓவியங்கள்

**இந்தியாவில் குகை ஓவியங்கள்** (*Cave paintings in India*) அல்லது பாறைக் கலை வரலாற்றின் முந்தைய காலங்களிலிருந்து வரைபடங்கள் மற்றும் ஓவியங்கள் வரை, மத்திய இந்தியாவின் குகைகளில் தொடங்கி, சுமார் 10,000 பி. பி. முதல் பீம்பேட்கா பாறை வாழிடங்களில் இருந்தவர்களால் வகைப்படுத்தப்பட்டது. அஜந்தா மற்றும் எல்லோரா குகைகளிலுள்ள பாறையில் வெட்டப்பட்ட செயற்கை குகைகள் போன்ற இடங்களில் விரிவான சுவரோவியங்கள் வரை, கிபி 6 ஆம்-10 ஆம் நூற்றாண்டின் பிற்பகுதி வரை விரிவடைந்தது.
# இந்தியாவில் குகை ஓவியங்கள்

## பழங்காலக் கலை

### அரியானா

2021 மே மாதம் மங்கர் பானி மலைக் காட்டில் குகை ஓவியங்கள் மற்றும் கருவிகளை தொல்லியல் வல்லுநர்கள் கண்டுபிடித்தனர். இவை இந்தியத் துணைக்கண்டத்தில் மிகப்பெரிய புதிய கற்கால தெற்காசிய கற்காலத் தளமும் கருவிகள் தயாரித்த தொழிற்சாலையுமாகும். இது இந்திய துணைக் கண்டத்தின் மிகப்பெரிய பழங்கற்காலத் தளமாக இருக்கலாம். மேலும் ஆரவல்லியில் குகை ஓவியங்கள் கண்டுபிடிக்கப்படுவது இதுவே முதல் முறையாகும். அரியானா தொல்லியல் மற்றும் அருங்காட்சியகத் துறையின் கூற்றுப்படி, "இந்த ஆய்வின் அடிப்படையில், இது இந்தியத் துணைக் கண்டத்தின் மிகப்பெரிய பழங்கற்கால தளங்களில் ஒன்றாக இருக்கலாம் என்று கூறலாம். இங்கு பல்வேறு திறந்தவெளி தளங்களிலிருந்தும் பாறை முகாம்களிலிருந்தும் கற்காலக் கருவிகள் மீட்கப்பட்டன. பழங்காலக் காலத்தைச் சேர்ந்த கருவிகள் ஆரவல்லிகளின் சில பகுதிகளில் முன்பே அடையாளம் காணப்பட்டிருந்தாலும், அரியானாவில் பெரிய அளவிலான குகை ஓவியங்கள் மற்றும் பாறை ஓவியங்கள் கண்டுபிடிக்கப்படுவது இதுவே முதல் முறை.  
குகை ஓவியம் என்பது குகைகளின் சுவர் அல்லது கூரையில் காணப்படும் ஓவியச் செதுக்கல்களை உள்ளடக்கிய ஒரு வகை பாறை ஓவியம் ஆகும். மங்கர் பானி மலைக் காடு என்பது பாறைக் கலை மற்றும் குகை ஓவியங்களைக் கொண்ட ஒரு பழங்கற்கால தளமாகும். இது இந்திய துணைக்கண்டத்தில் மிகப்பெரியதாகவும், உலகின் பழமையானதாகவும் நம்பப்படுகிறது.
# இந்தியாவில் குகை ஓவியங்கள்

## பழங்காலக் கலை

### கருநாடகம்

இந்தியாவின் கருநாடக மாநிலத்தில் பெல்லாரி மாவட்டத்திலுள்ள குப்கலில் குப்கல் பாறை செதுக்கல்கள் காணப்படுகின்றது.
# இந்தியாவில் குகை ஓவியங்கள்

## பழங்காலக் கலை

### மத்தியப் பிரதேசம்

#### பீம்பேட்கா

குகை ஓவியம்.]]
பீம்பேட்கா பாறை வாழிடங்கள் மத்திய இந்தியாவின் மத்தியப் பிரதேச மாநிலத்தில் உள்ள ஒரு தொல்ல்லியல் தளமாகும். இது பல வரலாற்றுக்கு முந்தைய காலங்களை உள்ளடக்கியது. இது போபாலின் தென்கிழக்கில் ரைசன் மாவட்டத்தில் அமைந்துள்ளது. பீம்பேட்கா என்பது யுனெஸ்கோவின் உலக பாரம்பரிய தளமாகும். இது ஏழு மலைகள் மற்றும் 750-க்கும் மேற்பட்ட பாறை தங்குமிடங்களைக் கொண்டுள்ளது. குறைந்தபட்சம் சில தங்குமிடங்கள் 100,000 ஆண்டுகளுக்கு முன்பு வசித்தன.  
பீம்பேட்கா பாறை முகாம்களில் சில வரலாற்றுக்கு முந்தைய குகை ஓவியங்களைக் கொண்டுள்ளன. அவற்றில் பழமையானது 10,000 ஆண்டுகளுக்கு (நிகழ்காலத்திற்கு முன்) முந்தையது. இது இந்திய இடைக் கற்காலத்துடன் தொடர்புடையது. ஓவியங்கள் விலங்குகள் போன்ற கருப்பொருள்களையும், நடனம் மற்றும் வேட்டையின் ஆரம்பகால சான்றுகளையும் காட்டுகின்றன.
# இந்தியாவில் குகை ஓவியங்கள்

## பழங்காலக் கலை

### ஒடிசா

கிழக்கு இந்தியாவின் ஒடிசாவில் பாறை ஓவியங்களின் வளமான களஞ்சியம் உள்ளது. பாறை ஓவியங்கள் மற்றும் வேலைப்பாடுகளுடன் கூடிய நூற்றுக்கும் மேற்பட்ட பாறை வாழிடங்கள் இந்த மாநிலத்தில் கண்டெடுக்கப்பட்டுள்ளன. விலங்குகளுடன் ஏராளமான வடிவியல் சின்னங்கள், புள்ளிகள் மற்றும் கோடுகள் காணப்படுகின்றன. மேலும் பிலிசுடோசின் காலத்தைச் சேர்ந்த மனித ஓவியங்களும், வேலைப்பாடுகளும் காணப்படுகின்றன. ஒடிசாவின் பாறை ஓவியங்களில் காணப்படும் பல வடிவியல் வடிவங்கள் இயற்கையில் மர்மமானவை. ஒரே வண்ணமுடைய, சிவப்பு மற்றும் வெள்ளை அல்லது சில நேரங்களில் மஞ்சள் நிற நிழல்களுடன் இணைந்து வரையப்பட்ட உருவங்களும் கண்டுபிடிக்கப்பட்டுள்ளன.
# இந்தியாவில் குகை ஓவியங்கள்

## பழங்காலக் கலை

### ஒடிசா

#### குடாகந்தி

களஹண்டி மாவட்டத் தலைநகர் கோக்சாராவிலிருந்து சுமார் 20 கி. மீ. தொலைவில் குதாகந்தி பாறை வாழிடங்கள் உள்ளது. இந்த பாறை ஓவியக் கூடத்தில் ஆரம்பகால வரலாற்றுக் காலத்தின் ஒரே வண்ணமுடைய மற்றும் இரு வண்ணமுடைய ஓவியங்கள் காட்சிப் படுத்தப்பட்டுள்ளன. இது களஹண்டி மாவட்டத்தின் ஒரே பாறை ஓவியத் தளமாகும். இந்த பாறை ஓவியக் குழு ஓவியங்களின் மாதிரியைப் பாதுகாக்கிறது. அவற்றில் சிவப்பு நிறத்தில் ஒரு பகட்டான மனித உருவம், மான் மற்றும் பல்வேறு வடிவியல் வடிவங்கள் கொண்ட சதுரங்கள் மற்றும் செவ்வகங்கள் வெற்று அல்லது நேரான மற்றும் மூலைவிட்ட கோடுகளால் நிரப்பப்பட்டவை அல்லது எல்லைகளில் புள்ளிகள் கொண்ட கட்ட வடிவங்கள், ஆரங்கள் கொண்ட சக்கரங்கள், வடிவங்கள், சிவப்பு நிறத்தில் ஒரே வண்ணமுடைய அல்லது சிவப்பு, நீலம் மற்றும் கருப்பு நிறத்தால் குறிப்பிடப்பட்ட புள்ளிகளைக் கொண்ட ஓவல் வடிவங்கள் ஆகியவை அடங்கும்.&nbsp;
# இந்தியாவில் குகை ஓவியங்கள்

## பழங்காலக் கலை

### ஒடிசா

#### யோகிமத்

ஒடிசாவின் நூவாபடா மாவட்டத்தின் யோகிமாதா பாறை ஓவியம் (கிமு 10ஆம் ஆயிரமாண்டு) இந்தியாவின் பழைய எழுத்து வடிவங்களில் ஒன்றாகும். 'கா' மற்றும் 'ஓ' (தா) என்ற எழுத்து வடிவம் யோகிமாதா பாறை ஓவியத்திலிருந்து கண்டுபிடிக்கப்பட்டது. இந்த ஓவியம் நான்கு விலங்குகளைக் கொண்ட ஒரு நபரைக் குறிக்கிறது. சில எழுத்துக்களும் எழுதப்பட்டுள்ளது. அந்த ஓவியம் "கெய்தா" (தற்போது மிகவும் பிரபலமான ஒடிய வார்த்தையான 'கோதா' அல்லது ஆங்கிலத்தில் 'குழு') போன்ற ஒரு வார்த்தையை உருவாக்கியது. இந்த ஓவியம் இந்த எழுத்துக்களுடன் நெருக்கமாக தொடர்புடையது. இந்த எழுத்துக்கள் தௌலி மற்றும் ஜோகடா கல்வெட்டு எழுத்துக்களில் உள்ள அசோகரின் எழுத்துக்களுடன் ஒத்திருக்கிறது. இது இந்திய எழுத்துக்களின் பண்டைய வடிவமாகும். மேலும் இது ஒடிய மொழி மற்றும் எழுத்துக்களின் தோற்றம் பற்றிய முதல் பார்வையும் ஆகும்.
# இந்தியாவில் குகை ஓவியங்கள்

## பழங்காலக் கலை

### தமிழ்நாடு

தமிழ்நாட்டில், சோழபாண்டியபுரம், ஆலம்பாடி, கோம்பைக்காடு, கீழ்வலை, செத்தவரை மற்றும் நெகனூர்பட்டி ஆகிய இடங்களில் பழைய கற்கால குகை ஓவியங்கள் காணப்படுகின்றன. இந்த ஓவியங்களின் காலம் அறியப்படவில்லை. ஆனால் போபாலில் உள்ள பீம்பேட்கா பாறை வாழிடங்களின் ஒத்த கலை வடிவத்தைப் கொண்டுள்ளதால் இவை சுமார் 30,000 முதல் 10,000 ஆண்டுகள் பழமையானதாக இருக்கலாம்.  
நீலமலை மலைத்தொடர்களில் குமிட்டிப்பட்டி, மாவடைப்பு மற்றும் கரிக்கியூர் ஆகிய இடங்களிலும் இவை காணப்படுகின்றன. தேனி மாவட்டத்தில் இவை ஆண்டிப்பட்டி மலைகளில் காணப்படுகின்றன.
# இந்தியாவில் குகை ஓவியங்கள்

## ஆரம்பகால இடைக்கால குகைகள்

இந்தியாவைச் சுற்றி 10,000 க்கும் மேற்பட்ட இடங்களில் முக்கியமாக இயற்கைக் குகைகள் மற்றும் பாறை வெட்டப்பட்ட அறைகளில் இடைக்காலத்தைச் சேர்ந்த சுவர் ஓவியங்கள் உள்ளன. . அஜந்தா , பாக், சித்தன்னவாசல், ஆர்மா மலை குகை (தமிழ்நாடு) இராவணன் சாயா பாறை வாழிடம், எல்லோரா குகைகளில் உள்ள கைலாசநாதர் கோயில் போன்றவை இந்த இடைக்காலத்தின் சிறந்த எடுத்துக்காட்டுகள் ஆகும்.
# இந்தியாவில் குகை ஓவியங்கள்

## ஆரம்பகால இடைக்கால குகைகள்

### மகாராட்டிரம்

#### அஜந்தா ஓவியங்கள்

சுவரோவிம், 5ஆம் நூற்றாண்டு]]
அஜந்தா குகைகள் மகாராட்டிராவின் சத்திரபதி சம்பாஜிநகர் அருகே அமைந்துள்ளன. குகைகள் பெரிய பாறைகளில் செதுக்கப்பட்டுள்ளன. பல குகைகளுக்குள் சுதை ஓவியங்கள் உள்ளன.
# இந்தியாவில் குகை ஓவியங்கள்

## ஆரம்பகால இடைக்கால குகைகள்

### மகாராட்டிரம்

#### எல்லோரா

பார்வதி காட்டும் புடைப்புச் சிற்பம்]]
எல்லோரா குகைகள், சத்ரபதி சம்பாஜி நகரத்திலிருந்து சுமார் 18 மைல் தொலைவில் சாமதாரி மலைகளில் அமைந்துள்ளன. ஐந்து எல்லோரா குகைகளில் வரலாற்றுக்கு முந்தைய ஓவியங்கள் பொறிக்கப்பட்டன. எல்லோரா ஓவியங்களை இரண்டு தொடர்களாக ஒழுங்கமைக்கலாம். முதல் தொகுப்பு ஓவியங்கள் லட்சுமி மற்றும் விஷ்ணுவின் உருவங்களை சித்தரிக்கின்றன, இவவைகள் குகைகள் பொறிக்கப்பட்டபோது உருவாக்கப்பட்டன. இரண்டாவது தொகுப்பு படங்கள், சிவன், அப்சரசுகள் போன்றவர்களுடன் இருக்கும் உருவங்களை மையமாகக் கொண்டுள்ளன. இவைகள் குகைகள் உருவான பல நூற்றாண்டுகளுக்குப் பிறகு உருவாக்கப்பட்டன.
# இந்தியாவில் குகை ஓவியங்கள்

## ஆரம்பகால இடைக்கால குகைகள்

### மத்தியப் பிரதேசம்

#### பாக்

ஓவியம்]]
பாக் குகைகள் மத்தியப் பிரதேசத்தின் தார் மாவட்டத்தில் பாயும் பாகனி ஆற்றங்கரையில் அமைந்துள்ளன. முதலில் உயரமான மலைகளில் ஒன்பது குகைகள் வெட்டப்பட்டன. ஆனால் அவற்றில் நான்கு அழிக்கப்பட்டுள்ளன. இந்த குகைகளில் உள்ள ஓவியங்கள் கி.பி 500 முதல் 700 வரையிலான காலகட்டத்தில் செதுக்கப்பட்டன.
# இந்தியாவில் குகை ஓவியங்கள்

## ஆரம்பகால இடைக்கால குகைகள்

### தமிழ்நாடு

#### சித்தன்னவாசல் ஓவியங்கள்

கூரையில் காணப்படும் ஓவியம்]]
இந்த அலங்கார குகை ஓவியங்கள் தமிழ்நாட்டின் புதுக்கோட்டை மாவட்டத்திலுள்ள சித்தன்னவாசல்<nowiki/>கிராமத்தில் அமைந்துள்ளன. இவை அஜந்தா ஓவியங்களுக்கும் (கிபி 4ஆம்-6ஆம் நூற்றாண்டு) தஞ்சாவூரிலுள்ள 11ஆம் நூற்றாண்டின் சோழர் கால ஓவியங்களுக்கும் இடையே ஒரு தொடர்பை வழங்குவதாகக் கூறப்படுகிறது.
# இந்தியாவில் குகை ஓவியங்கள்

## இதனையும் காண்க

- தெற்காசிய கற்காலம்
# கியான் பாக் அரண்மனை

**கியான் பாக் அரண்மனை** (*Gyan Bagh Palace*) என்பது இந்தியாவின் தெலுங்கானா மாநிலம், ஐதராபாத்து நகரில் அமைந்துள்ள ஒரு வரலாற்றுச் சிறப்பு மிக்க அரண்மனை ஆகும். தன்ராச்சு கிர் அரண்மனை என்ற பெயராலும் அழைக்கப்படுகிறது. 19 ஆம் நுற்றாண்டின் இறுதிப் பகுதியில் 1890 ஆம் ஆண்டில் இந்த அரண்மனை கட்டப்பட்டது. ஐதராபாத்து நகரத்தின் மையப்பகுதியில் அமைந்துள்ள இந்த அரண்மனை ஐரோப்பிய பாணியில் கட்டப்பட்டுள்ளது. அந்தக் காலத்தின் மிகவும் விலையுயர்ந்த மாளிகைகளில் இதுவும் ஒன்றாகும்.  
1975 ஆம் ஆண்டு வெளிவந்த தெலுங்குத் திரைப்படமான முட்யாலா முக்குவில் இந்த அரண்மனை இடம்பெற்றுள்ளது. பெரிய மண்டபங்கள், அலங்கார சுவர்கள், நுணுக்கமான மரப்பணிகள் ஆகியவை அரண்மனையின் தனித்தன்மைகளாகும். தற்போது இந்த அரண்மனை ஒரு பாரம்பரிய நினைவுச் சின்னமாகக் கருதப்படுகிறது. இதன் வரலாற்று மற்றும் கட்டிடக்கலை சிறப்புகள் காரணமாக, ஐதராபாத்து சுற்றுலாப் பயணிகளுக்கு முக்கிய ஈர்ப்பு மையமாகவும் உள்ளது.
# இண்டா தீவு

**இண்டா தீவு** (மலாய்: *Pulau Indah*; ஆங்கிலம்: *Indah Island*; சீனம்: 英达岛) என்பது மலேசியா, சிலாங்கூர், கிள்ளான் மாவட்டம், கிள்ளான் துறைமுகத்திற்கு அருகில் மலாக்கா நீரிணை கடல்பகுதியில் அமைந்து உள்ள ஒரு தீவு. சதுப்பு நிலங்களால் (*Mangrove Swamps*) சூழப்பட்டுள்ள இந்தத் தீவு, சிலாங்கூர் மாநிலத்தில் மூன்றாவது பெரிய தீவும் ஆகும். அழகிய தீவு எனப் பெயர் பெற்ற இந்தத் தீவின் மக்கள் தொகை 20,000.  
1994-ஆம் ஆண்டு இண்டா தீவை கிள்ளான் துறைமுகத்துடன் இணைக்கும் செலாட் லூமுட் பாலம் *(Selat Lumut Bridge)* கட்டி முடிக்கப்படுவதற்கு முன்பு இந்தத் தீவு, ஒராங் அசுலி மக்களைக் கொண்ட ஒரு மீன்பிடி கிராமத் தீவாக இருந்தது. பின்னர் மலேசியாவின் மிக முக்கியமான கிள்ளான் துறைமுகத்தின் மூன்று முக்கிய கப்பல் முனையங்களில் ஒன்றான மலேசிய மேற்கு துறைமுகம் *(West Port)* இங்கு கட்டப்பட்டது.
# இண்டா தீவு

## பாலங்கள்

இண்டா தீவை தீபகற்ப மலாயா பெருநிலப் பகுதியுடன் இணைக்கும் வகையில் இரு பாலங்கள் உள்ளன:  
1. புலாவ் இண்டா விரைவுச்சாலை *(Pulau Indah Expressway)* அல்லது மலேசிய கூட்டரசு சாலை 118 பாலம்; இது பண்டமாரான் நகரத்தை இணைக்கும் &nbsp;சா ஆலாம் விரைவுச்சாலையின் நீட்டிப்பாகும்.  
2. &nbsp;கிள்ளான் பள்ளத்தாக்கு தெற்கு விரைவுச்சாலை *(South Klang Valley Expressway)* பாலம்; இந்தப் பாலம் இண்டா தீவை; கேரி தீவு மற்றும் தெலுக் பாங்லிமா காராங் நகரத்துடன் இணைக்கிறது.  
பாலங்கள் கட்டி முடிப்பதற்கு முன்பு, கிள்ளான் துறைமுக முனையத்திற்கு, ஒரு மணி நேர படகு சேவை மட்டுமே இண்டா தீவுவாசிகளுக்கான ஒரே போக்குவரத்து முறையாக இருந்தது.
# இண்டா தீவு

## இணைப்புகள்

தஞ்சோங் மாலிம்–கிள்ளான் துறைமுக வழித்தடத்தில் இங்கு ஒரு மலாயா தொடருந்து (**KTM**) நிலையம் உள்ளது. இந்த நிலையம் புலாவ் இண்டா விரைவுச்சாலையை இணைக்கும் ஒரு பாலத்தால் இணைக்கப்பட்டுள்ளது.  
ஆனால், இந்த நிலையம் சரக்கு பயன்பாட்டிற்கு மட்டுமே பயன்படுத்தப்படுகிறது; பயணிகளின் பயன்பாட்டிற்கு இன்னும் திறக்கப்படவில்லை.
# இண்டா தீவு

## கிராமங்கள்

மலேசிய மேற்கு துறைமுகத்தைத் தவிர, இண்டா தீவில் புலாவ் இண்டா தொழில்துறைப் பூங்கா *(Pulau Indah Industrial Park)* (சிலாங்கூர் அலால் முனையம் உட்பட) உள்ளது. லகுனா பார்க் *(Laguna Park)* எனும் ஒரு கடலோரப் பூங்கா; பண்டார் அர்மடா புத்ரா *(Bandar Armada Putra)* எனும் ஒரு வீட்டு மனைத் திட்டம்; மற்றும் மலேசிய கடற்படையின் தேசிய நீர்வரைவியல் மையமும் *(Malaysian Navy's Pusat Hidrografi Nasional)* இங்குள்ளன.  
இந்தத் தீவில் நான்கு உள்ளூர்க் கிராமங்கள் உள்ளன:  
- கம்போங் பெரிகி நெனாஸ் *(Kampung Perigi Nenas)*
- கம்போங் சுங்கை பினாங்கு *(Kampung Sungai Pinang)*
- கம்போங் சுங்கை கெம்போங் *(Kampung Sungai Kembong)*
- கம்போங் தெலுக் நிப்பா *(Kampung Teluk Nipah)*  
இண்டா தீவில் ஏராளமான சதுப்பு நிலக் காடுகள் உள்ளன. ஆனால், 1999-ஆம் ஆண்டு மேற்கு துறைமுகம் மற்றும் தொழில்துறை வளாகங்களின் வளர்ச்சியின் காரணமாக, பெரும்பாலான சதுப்புநிலங்கள் தற்போது காணாமல் போய்விட்டன.
# போகேல் குகைகள்

**போகேல் குகைகள்** (Pohale Caves) என்பவை இந்தியாவின் மகாராட்டிரா மாநிலத்தில் உள்ள கோலாப்பூர் மாவட்டத்தில் அமைந்துள்ள பண்டைய பௌத்த குகைகள் ஆகும். கோலாப்பூரிலிருந்து வடகிழக்கில் சுமார் 15 கி.மீ தொலைவில் இவை அமைந்துள்ளன. இந்த குகைகள் கி.மு. 1ஆம் நூற்றாண்டு முதல் கி.பி. 6ஆம் நூற்றாண்டு வரையிலான காலத்தில் உருவாக்கப்பட்டதாகக் கருதப்படுகிறது. போகலா குகைகள், பாவலா குகைகள் என்ற பெயர்களாலும் இவை அறியப்படுகின்றன.  
இந்த குகைகள் சமவெளியாகவும், சோதிபா மலைக்கு அருகிலுள்ள பாறைப் பகுதியில் தோண்டப்பட்டும் உள்ளன.  
மூன்று பக்கங்களிலும் 14 தூண்கள் மற்றும் மைய மண்டபத்தைச் சுற்றி 22 அறைகள் (7’ நீளம், 5’ அகலம் மற்றும் 7’ உயரம்) கொண்ட சுமார் 34 அடி சதுர அளவிலான ஒரு பெரிய விகாரை ஒன்று இங்குள்ளது. ஒரு தியான மண்டபமும், ஓர் ஆசிரியருக்கான உயர்த்தப்பட்ட பாறையில் வெட்டப்பட்ட இருக்கையுடன் கூடிய மற்றொரு குகையும், ஒரு நீர்த்தேக்கத் தொட்டியும் இங்குள்ளன.  
போகேல் குகைகள் அந்த காலத்தைய பௌத்தக் கலையும் ஆன்மீக மரபும் எவ்வாறு வளர்ந்தது என்பதை காட்டும் சிறந்த சான்றுகள் ஆகும். மகாராட்டிராவின் அச்சந்தா, கர்லா போன்ற குகைகளுடன் சேர்த்து, இவையும் பண்டைய இந்திய பாறை வெட்டுக் கலையின் முக்கிய உதாரணங்களாகக் கருதப்படுகின்றன.
# மாவ்லீ சட்டமன்றத் தொகுதி

**மாவ்லீ சட்டமன்றத் தொகுதி** *(Mavli Assembly Constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. இது சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மாவ்லீ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | ஆச்சார்யா நிரஞ்சன்நாத் | இந்திய தேசிய காங்கிரசு</br> |  |
| 1977 | நரேந்திர பால் சிங் | ஜனதா கட்சி |  |
| 1980 | அனுமான் பிரசாத் பிரபாகர் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | சாந்தி லால் சாப்லோட் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | சிவ் சிங் | இந்திய தேசிய காங்கிரசு</br> |  |
| 2003 | சாந்தி லால் சாப்லோட் | பாரதிய ஜனதா கட்சி</br> |  |
| 2008 | புசுகர் லால் | இந்திய தேசிய காங்கிரசு</br> |  |
| 2013 | தாலி சந்த் டாங்கி | rowspan=3 | பாரதிய ஜனதா கட்சி</br> |
| 2018 | தர்மநாராயண் சோசி |  |  |
| 2023 | புசுகர் லால் டாங்கி |  |  |
# புசுகர் லால் டாங்கி

**புசுகர் லால் டாங்கி** *(Pushkar Lal Dangi)* (பிறப்பு 1966) இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் மாவ்லீ சட்டமன்றத் தொகுதியில் போட்டியிட்டு வென்றார். இத்தொகுதியானது உதய்பூர் மாவட்டத்தில் அமைந்துள்ளது.
# புசுகர் லால் டாங்கி

## ஆரம்பகால வாழ்க்கை மற்றும் கல்வி

புசுகர் லால் இராசத்தானின் உதய்பூர் மாவட்டத்தில் உள்ள மாவ்லீயைச் சேர்ந்தவர். இவர் மங்கிலால் டாங்கியின் மகன் ஆவார். இவர் 10 ஆம் வகுப்பு படித்து 1984 ஆம் ஆண்டு இராசத்தான் இடைநிலைக் கல்வி வாரியத்தால் நடத்தப்பட்ட தேர்வில் தேர்ச்சி பெற்றார்.
# புசுகர் லால் டாங்கி

## அரசியல்

2023 இல் நடைபெற்ற இராசத்தான் சட்டமன்றத் தேர்தலில் மாவ்லீ சட்டமன்றத் தொகுதியில் இந்திய தேசிய காங்கிரசு கட்சியின் வேட்பாளராக போட்டியிட்ட புசுகர் லால் 77,696 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் வேட்பாளர் கிருசுணகோபால் பாலிவாலை விட 1,567 வாக்குகள் அதிகம் பெற்று வெற்றிபெற்றார். 2018 இராசத்தான் சட்டமன்றத் தேர்தலில், இவர் பாரதிய ஜனதா கட்சியின் தர்மநாராயண் சோசியிடமும், 2013 இராசத்தான் சட்டமன்றத் தேர்தலில் டாலி சந்த் டாங்கியிடமும் தோல்வியடைந்தார்.
# பியூஷ் பாண்டே

**பியூஷ் பாண்டே** (*Piyush Pandey*, 5 செப்டம்பர் 1955 - 23 அக்டோபர் 2025) என்பவர் ஒரு இந்திய விளம்பரத்துறை நிபுணரும், உலகளாவில் புகழ்பெற்ற படைப்பாக்க தலைமை அதிகாரியும் (2019) , அமெரிக்க விளம்பர நிறுவனமான ஓகில்வியின் இந்திய நிர்வாகத் தலைவர் ஆவார். இவர் 2024 இல் எல்.ஐ.ஏ லெஜண்ட் விருதையும் 2016 இல் பத்மஸ்ரீ விருதையும் பெற்றார். விளம்பரம் மற்றும் கருத்துக்களில் மேற்கத்திய செல்வாக்கின் கீழ் இருந்த இந்திய விளம்பரத்துறையில் தனித்துவமான உள்நாட்டு செல்வாக்கை வடிவமைத்த பெருமையும் பாண்டேவுக்கு உண்டு.
# பியூஷ் பாண்டே

## துவக்ககால வாழ்க்கையும், கல்வியும்

பாண்டே 1955 ஆம் ஆண்டு இராசத்தானின் தலைநகரான ஜெய்ப்பூரில் - ஏழு பெண் பிள்ளைகள், இரண்டு ஆண் பிள்ளைகள் என ஒன்பது குழந்தைகள் கொண்ட குடும்பத்தில் பிறந்தார். திரைப்பட இயக்குநர் பிரசூன் பாண்டே, பாடகர்-நடிகர் இலா அருண் ஆகியோர் இவரின் உடன்பிறந்தவர்கள் ஆவர். இவரது தந்தை இராசத்தான் அரசு கூட்டுறவு வங்கியில் பணிபுரிந்தார். இவர் இராசத்தான் மாநிலத்திற்காக ரஞ்சிக் கோப்பைக்காக விளையாடியுள்ளார். மேலும் இவர் தேநீர் சுவைப்பவராகவும் பணியாற்றியுள்ளார். பாண்டே ஜெய்ப்பூரில் உள்ள செயிண்ட் சேவியர் பள்ளியில் பயின்றார். பின்னர் தில்லியில் உள்ள செயிண்ட் ஸ்டீபன் கல்லூரியில் வரலாற்றில் முதுகலைப் பட்டம் பெற்றார். இவர் நிதா பாண்டேவை மணந்தார்.
# பியூஷ் பாண்டே

## தொழில்

1982 ஆம் ஆண்டு அமெரிக்க விளம்பர நிறுவனமான ஓகில்வியில் வாடிக்கையாளர் சேவை நிர்வாகியாக பாண்டே விளம்பரத் துறையில் இணைந்தார். சன்லைட் டிடர்ஜென்ட்டுக்கான அச்சு விளம்பரம் தான் இவர் எழுதிய முதல் விளம்பரம். மூன்று ஆண்டுகளுக்குப் பிறகு இவர் படைப்பு இயக்குநராகவும், பின்னர் தேசிய படைப்பு இயக்குநராகவும் பதவி உயர்வு பெற்றார். 1994 ஆம் ஆண்டு பாண்டே இயக்குநர்கள் குழுமத்திற்கு பரிந்துரைக்கப்பட்டார்.  
இவர் ஓகில்வி (ம) மாதரில் 40 ஆண்டுகள் பணியாற்றிய காலத்தில், இந்தியாவின் மிகப்பெரிய விளம்பர நிறுவனமாக மாறியது. மேலும் ஓகில்வி நிறுவனத்தின் இந்தியப் பிரிவானது, ஓகில்வியின் உலகளாவிய வலைப்பின்னல்களில் மிகவும் ஆக்கப்பூர்வமான அலுவலகங்களில் ஒன்றாகக் கருதப்படுகிறது. இது 2024 சனவரி 1 முதல் அமலுக்கு வந்தது.
# பியூஷ் பாண்டே

## விளம்பரப் படங்களும் பங்களிப்புகளும்

பாண்டே வடிவமைத்த இந்தியாவில் குறிப்பிடத்தக்க விளம்பரப் படங்கள் பின்வருமாறு:  
- ஆப்கி பார் மோடி சர்க்கார் - பா.ஜ.க.வின் 2014 தேர்தல் பரப்புரையின் ஒரு பகுதியான, "அச்சே தின் ஆனே வாலே ஹைன்"
- ஃபெவிகால் விளம்பரப் படங்கள் - ஃபெவிகால் பேருந்து, ஃபெவிகால் மீன், ஃபெவிகால் சோபா
- "டோடோ நஹின், ஜோடோ" போன்ற கேட்பரி டைரி மில்க் விளம்பரப் படங்கள்
- வோடபோன் விளம்பரப் படங்கள் - பக், ஜூஜூஸ்
- "ஹர் கர் குச் கெஹ்தா ஹை" போன்ற ஏசியன் பெயின்ட்ஸ் விளம்பரப் படங்கள்
- இந்திய சுற்றுலாவுக்கான விளம்பரப் படங்கள்
- பெல் பஜோ விளம்பரப் படம்
- புற்றுநோய் நோயாளிகள் சங்கத்திற்கான புகைபிடித்தல் எதிர்ப்பு விளம்பரப் படங்கள்
- ரத வனஸ்பதி
- ஃபார்ச்சூன் ஆயில்
- கூகிள் - ரீயூனியன்
- *தி இந்து*
- குஜராத் சுற்றுலா பரப்புரைகள்  
1988 ஆம் ஆண்டு தேசிய ஒற்றுமைப் பரப்புரைக்காக இந்திய தேசபக்தி பாடலான " மிலே சுர் மேரா தும்ஹாரா "வை எழுதினார். மேலும் *போபால் எக்ஸ்பிரஸ்* படத்திற்கான திரைக்கதையையும் இணைந்து எழுதினார்.
# பியூஷ் பாண்டே

## புத்தகங்கள்

பாண்டே பின்வரும் புத்தகங்களை எழுதியுள்ளா:  
- பாண்டேமோனியம் (2015)
- ஓபன் ஓபன் ஹவுஸ் வித் பியூஷ் பாண்டே (2022)
# பியூஷ் பாண்டே

## நடிப்பு

ஜான் ஆபிரகாம் மற்றும் நர்கிஸ் ஃபக்ரி நடித்த *மெட்ராஸ் கஃபே* திரைப்படத்தில் அமைச்சரவை செயலாளராக பாண்டே தோன்றினார். மேலும் மேஜிக் பென்சில் ப்ராஜெக்ட் வீடியோக்களில் ( ஐசிஐசிஐ வங்கியின் சந்தைப்படுத்தல் விளம்பரப் படம்) தோன்றினார்.
# வல்லபநகர் சட்டமன்றத் தொகுதி

**வல்லபநகர் சட்டமன்றத் தொகுதி** *(Vallabhnagar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. வல்லபநகர், சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# உதய்லால் டாங்கி

**உதய்லால் டாங்கி** *(Udailal Dangi)* இராசத்தானைச் சேர்ந்த ஒரு இந்திய அரசியல்வாதி ஆவார்.பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் வல்லபநகர் சட்டமன்றத் தொகுதியில் போட்டியிட்டு வென்றார். இத்தொகுதியானது உதய்பூர் மாவட்டத்தில் அமைந்துள்ளது.
# உதய்லால் டாங்கி

## அரசியல்

2023 இல் நடைபெற்ற இராசத்தான் சட்டமன்றத் தேர்தலில் வல்லபநகர் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட உதய்லால் 83227 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் ப்ரீத்தி கசேந்திர சிங் சக்தாவத்தை விட 20060 வாக்குகள் அதிகம் பெற்று வெற்றிபெற்றார்.
# சாலூம்பர் சட்டமன்றத் தொகுதி

**சாலூம்பர் சட்டமன்றத் தொகுதி** *(Salumber Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. இது உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சாலூம்பர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இரோசன் லால் | இந்திய தேசிய காங்கிரசு</br> |  |
| 1977 | மாவ்ஜி | ஜனதா கட்சி |  |
| 1980 | தான் சிங் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | பூல் சந்த் மீனா | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | இரூப் லால் | இந்திய தேசிய காங்கிரசு</br> |  |
| 2003 | அர்சுன் லால் | பாரதிய ஜனதா கட்சி</br> |  |
| 2008 | இரகுவீர் சிங் | இந்திய தேசிய காங்கிரசு</br> |  |
| 2013 | அம்ரித் லால் | rowspan=3 | பாரதிய ஜனதா கட்சி</br> |
| 2018 | அம்ரித் லால் மீனா |  |  |
| 2023 | அம்ரித்லால் மீனா |  |  |
# புலாவ் இண்டா விரைவுச்சாலை

**புலாவ் இண்டா விரைவுச்சாலை** அல்லது **மலேசிய கூட்டரசு சாலை 118** (ஆங்கிலம்; *Pulau Indah Expressway* அல்லது *Federal Route 181*; மலாய்: *Lebuhraya Pulau Indah (Laluan 181)*) என்பது மலேசியா, சிலாங்கூர் மாநிலத்தில் உள்ள ஒரு கிராமப்புற நெடுஞ்சாலை ஆகும். இந்தச் சாலை சா ஆலாம் விரைவுச்சாலையில் இருந்து பண்டமாரான் நகர்ப்புறத்தை இண்டா தீவில் உள்ள மலேசிய மேற்கு துறைமுகத்துடன் *(West Port)* இணைக்கிறது.  
இந்த 17.7 கிமீ (11.0 மைல்) விரைவுச்சாலை, நான்கு ஆண்டுகள் கட்டுமானத்திற்குப் பிறகு, 1995-ஆம் ஆண்டு போக்குவரத்திற்கு திறக்கப்பட்டது. ஆறு வழிகளைக் கொண்ட அகலமான சா ஆலாம் விரைவுச்சாலையைப் போல் அல்லாமல், புலாவ் இண்டா விரைவுச் சாலை நான்கு வழிச் சாலையாகும். செலாட் லூமுட் பாலம் *(Selat Lumut Bridge)*, கிள்ளான் பள்ளத்தாக்கின் மிக நீளமான நீரிணைப் பாலமாகும்.
# புலாவ் இண்டா விரைவுச்சாலை

## பொது

&nbsp;மலேசிய கூட்டரசு சாலை 181-இன் சுழிய கிலோமீட்டர் இண்டா தீவில் உள்ள மலேசிய மேற்கு துறைமுகத்தில் தொடங்குகிறது. இந்த விரைவுச்சாலையில் ஒவ்வொரு நாளும் ஏராளமான சரக்குந்துகள் பயணிக்கின்றன. இதனால் பல விபத்துக்களும் ஏற்படுகின்றன.  
பெரும்பாலான பிரிவுகளில், &nbsp;மலேசிய கூட்டரசு சாலை; **JKR R5** சாலை தரத்தின் கீழ் கட்டப்பட்டுள்ளது. இது மணிக்கு 90 கிமீ வேக வரம்பை அனுமதிக்கிறது.
# தாரியாவாட் சட்டமன்றத் தொகுதி

**தாரியாவாட் சட்டமன்றத் தொகுதி** *(Dhariawad Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பிரதாப்கர் மாவட்டத்தில் அமைந்துள்ளது. தாரியாவாட், உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# தாரியாவாட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2008 | நாகராஜ் | இந்திய தேசிய காங்கிரசு</br> |
| 2013 | கோதம் லால் | பாரதிய ஜனதா கட்சி</br> |
| 2023 | தாவர் சந்த் | பாரத் ஆதிவாசி கட்சி |
# தாவர் சந்த்

**தாவர் சந்த்** *(Thavar Chand)* இராசத்தானைச் சேர்ந்த ஒரு இந்திய அரசியல்வாதி ஆவார். பாரத் ஆதிவாசி கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் தாரியாவாட் சட்டமன்றத் தொகுதியில் போட்டியிட்டு வென்றார். இத்தொகுதியானது பிரதாப்கர் மாவட்டத்தில் அமைந்துள்ளது.
# தாவர் சந்த்

## அரசியல்

2023 இல் நடைபெற்ற இராசத்தான் சட்டமன்றத் தேர்தலில் தாரியாவாட் சட்டமன்றத் தொகுதியில் பாரத் ஆதிவாசி கட்சியின் வேட்பாளராக போட்டியிட்ட தாவர் சந்த் 83655 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சி வேட்பாளர் கண்ணையா லாலை விட 6691 வாக்குகள் அதிகம் பெற்று வெற்றிபெற்றார்.
# ஆதிச்சநல்லூர் கேரளம்

**ஆதிச்சநல்லூர்** (*Adichanalloor Kerala*) என்பது இந்தியாவின் தென் மாநிலமான கேரளத்தின் கொல்லம் மாவட்டத்தில் உள்ள ஒரு கிராமம் மற்றும் கிராம பஞ்சாயத்து ஆகும்.
# ஆதிச்சநல்லூர் கேரளம்

## மக்கள் தொகை

2001 ஆம் ஆண்டு இந்திய மக்கள் தொகை கணக்கெடுப்பின்படி ஆதிச்சநல்லூரின் மொத்த மக்கள் தொகை 27,767 ஆகும். அதில் ஆண்கள் 12,980 ஆகவும் பெண்கள் 14,787 ஆக இருந்தனர்.
# சர்வபள்ளி

**சர்வபள்ளி** (*Sarvepalli*) இந்தியாவின் ஆந்திரப் பிரதேச மாநிலத்தின் நெல்லூர் மாவட்டத்தில் உள்ள கிராமம் ஆகும். முன்னாள் இந்திய குடியரசுத் தலைவர் சர்வபள்ளி ராதாகிருஷ்ணனின் மூதாதையர் கிராமமாக அறியப்படுகிறது.
# சர்வபள்ளி

## சட்டப்பேரவை தொகுதி

சர்வபள்ளி சட்டமன்றத் தொகுதி என்பது ஆந்திரப் பிரதேச சட்டமன்றத்திற்கான தொகுதியாகும்.
# சர்வபள்ளி

## **தேர்ந்தெடுக்கப்பட்ட உறுப்பினர்களின் பட்டியல்**

- 1955-வங்கல்லு கோடந்தராமி ரெட்டி
- 1962-வி. வெங்குரெட்டி
- 1967-ஸ்வர்ண வேமியா
- 1972-மங்களகிரி நானதாஸ்
- 1983-பெசலாரெட்டி சென்னா ரெட்டி
- 1978-சித்தூர் வெங்கட சேசா ரெட்டி
- 1985-எடூரு ராமகிருஷ்ண ரெட்டி
- 1989-சித்தூர் வெங்கட சேசா ரெட்டி
- 1994-சோமிரெட்டி சந்திர மோகன ரெட்டி-தெலுங்கு தேசம்
- 1999-சோமிரெட்டி சந்திர மோகன ரெட்டி-தெலுங்கு தேசம்
- 2004-அடாலா பிரபாகர் ரெட்டி-காங்கிரசு
- 2009-அடாலா பிரபாகர் ரெட்டி-காங்கிரசு
- 2014-கக்கானி கோவர்தன் ரெட்டி-ஒய். எஸ். ஆர். சி. பி
# கிள்ளான் பள்ளத்தாக்கு தெற்கு விரைவுச்சாலை

**கிள்ளான் பள்ளத்தாக்கு தெற்கு விரைவுச்சாலை** &nbsp; (ஆங்கிலம்; *South Klang Valley Expressway* (**SKVE**); மலாய்: *Lebuhraya Lembah Klang Selatan*) என்பது மலேசியா, சிலாங்கூர் மாநிலத்தில் அதிக மக்கள் தொகை கொண்ட கிள்ளான் பள்ளத்தாக்கின் தெற்குப் பகுதியில் உள்ள ஒரு விரைவுச் சாலையாகும்.  
இந்த இரட்டை வழிச் சாலை 51.7 கிமீ (32.1 மைல்) நீளம் கொண்டது. மலேசிய நாட்டின் நிர்வாகத் தலைநகரான புத்ராஜெயா உட்பட தெற்கு கிள்ளான் பள்ளத்தாக்கின் முக்கியமான நகரங்களுடன் இணைப்புகளை வழங்குகிறது.  
&nbsp;கோலாலம்பூர்-கிள்ளான் நெடுஞ்சாலை, &nbsp;கிள்ளான் பள்ளத்தாக்கு புதிய விரைவுச்சாலை (**NKVE**), &nbsp;கோலாலம்பூர்–கோலா சிலாங்கூர் விரைவுச்சாலை (**LATAR**) &nbsp;சா ஆலாம் விரைவுச்சாலை (**KESAS**) ஆகியவை கிள்ளான் பள்ளத்தாக்கில் உள்ள மற்ற விரைவுச்சாலைகள் ஆகும்.
# கிள்ளான் பள்ளத்தாக்கு தெற்கு விரைவுச்சாலை

## வழிப் பின்னணி

&nbsp;காஜாங் பரவல் இணைப்பு விரைவுச்சாலையில் *(Kajang Dispersal Link Expressway)* உள்ள யூனிடென் *(Uniten Interchange)* மாற்றுச்சாலைக்குப் பின்னர், இந்த விரைவுச் சாலையின் சுழிய கிலோமீட்டர் அமைந்துள்ளது.
# கிள்ளான் பள்ளத்தாக்கு தெற்கு விரைவுச்சாலை

## வரலாறு

பாங்கி நகரில் உள்ள தெனாகா நேசனல் பல்கலைக்கழகத்திற்கு அருகில் உள்ள யூனிடென் *(Uniten Interchange)* மாற்றுச்சாலையின் முதல் 7.95 கிமீ (பிரிவு 1A) சாலை, பல ஆண்டுகளாக சுங்கத் தீர்வை இல்லாத பகுதியாகச் செயல்படுகிறது. இந்தச் சாலை மலேசிய பொதுப்பணித் துறையால் (**JKR**) கட்டப்பட்டது.  
கிள்ளான் பள்ளத்தாக்கு தெற்கு விரைவுச்சாலையின் சாலை **1B**, **2** மற்றும் **3** சாலைப் பிரிவுகள் **எஸ்கேவிஇ** நிறுவனத்தால் (*SKVE Holdings Sdn Bhd*) கட்டப்பட்டன. சைபர்ஜெயா முதல் பந்தர் சௌஜானா புத்ரா வரையிலான விரைவுச் சாலையின் பிரிவு **1B** சாலைப் பகுதியின் கட்டுமானம் சூன் 2010-இல் நிறைவடைந்தது.
# கிள்ளான் பள்ளத்தாக்கு தெற்கு விரைவுச்சாலை

## வரலாறு

### இண்டா தீவு

சௌஜானா புத்ராவில் இருந்து தெலுக் பாங்லிமா காராங் நோக்கி செல்லும் 12.96 கிமீ நீளம் கொண்ட விரைவுச் சாலையின் 2-ஆம் சாலைப் பிரிவு 2011-இல் நிறைவடைந்தது. **எஸ்கேவிஇ** நிறுவனத்தின் கடைசி பகுதியான 3-ஆம் சாலைப் பிரிவு 18.81 கிமீ நீளம் கொண்டது.  
இந்த 3-ஆம் சாலைப் பிரிவு, கேரி தீவில் இணைந்து, பின்னர் இண்டா தீவு சாலைப் பரிமாற்றத்தில் முடிவடைகிறது. இந்த விரைவுச் சாலை புத்ராஜெயா மற்றும் கிள்ளான் துறைமுகத்தில் உள்ள மலேசிய மேற்கு துறைமுகத்திற்கு நேரடி இணைப்பாகச் செயல்படுகிறது.
# துங்கர்பூர் சட்டமன்றத் தொகுதி

**துங்கர்பூர் சட்டமன்றத் தொகுதி** *(Dungarpur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது துங்கர்பூர் மாவட்டத்தில் அமைந்துள்ளது. இது பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# துங்கர்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இலக்சுமன் சிங் | சுதந்திராக் கட்சி |  |
| 1977 | அம்ரத் லால் | ஜனதா கட்சி |  |
| 1980 | நாதுராம் | இந்திய தேசிய காங்கிரசு (இ) |  |
| 1985 | rowspan=6 | இந்திய தேசிய காங்கிரசு</br> |  |
| 1990 | நாது ராம் அகாரி |  |  |
| 1993 |  |  |  |
| 1998 |  |  |  |
| 2003 |  |  |  |
| 2008 | இலால் சங்கர் கட்டியா |  |  |
| 2013 | தேவேந்திர கட்டாரா | பாரதிய ஜனதா கட்சி</br> |  |
| 2018 | கணேசு கோக்ரா | rowspan=2 | இந்திய தேசிய காங்கிரசு</br> |
| 2023 |  |  |  |
# கல்குனி

**கல்குனி** (*Kalkuni*) என்பது இந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும். இக்கிராமம் கா்நாடகாவின் மாண்டியா மாவட்டத்தில் உள்ள மலவள்ளி வட்டத்தில் அமைந்துள்ளது.
# கல்குனி

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கல்குனி கிராமத்தின் மொத்த மக்கள் தொகை 8,328 ஆகும். அவர்களில் 4342 ஆண்களும் 3986 பெண்களும் இருந்தனர்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கல்குனி கிராமத்திம் மொத்த மக்கள் தொகை 8,844 ஆகும். இம்மக்கள் தொகையில் 4399 ஆண்களும் 4445 பெண்களும் இருந்தனர். மொத்தமாக 2066 குடும்பங்கள் இருந்தன.
# இரத்தினகிரி - 5

**இரத்தினகிரி - 5** *(RTN 5)* எனப்படும் இந்த நெல் வகை, மகாராட்டிர, நெல் இரகமாகும். மகாராட்டிர மாநிலத்தின் மானாவாரிப் பகுதி அல்லது மழைநீர் பாசனப் பகுதிகளில் பயிரிடக்கூடிய இந்நெல் வகை, நடுத்தர கால அளவான, 117 நாட்களில் அறுவடைக்கு வரக்கூடியதாக கருதப்படுகிறது. மானாவாரி மேட்டு நிலப் பகுதிகளுக்கு ஏற்ற இதன் நெற்பயிர், குலைநோய், மற்றும் பற்றுயிரியின் இலை கருகல் ஆகிய இடையூறுகளுக்கு மிதமான எதிர்ப்புத் திறன் கொண்டதாகும். கூல மகசூல் ஒரு எக்டேருக்கு சுமார் 4,000 கிலோ தரக்கூடிய இந்த புதிய நெல் இரகத்தை 2016 இல் வெளியிடப்பட்டதாக அறியப்பட்டது.
# இரத்தினகிரி - 5

### குறிப்பு

- வெளியிடப்பட்ட ஆண்டு : 2010 *(வேறுபட்ட மூலாதாரம்)*
- காலம் : (115 - 120 நாட்கள்) *(வேறுபட்ட மூலாதாரம்)*
- மகசூல்: 36 குவிண்டால் / எக்டேர் *(வேறுபட்ட மூலாதாரம்)*
- முக்கிய அம்சங்கள்: குட்டையான மற்றும் மெல்லிய தானியம், இலை வெடிப்பு, கழுத்து வெடிப்பு மற்றும் பாக்டீரியா இலை கருகல் நோய்க்கு மிதமான எதிர்ப்புத் திறன் கொண்டது.
# இரத்தினகிரி - 5

## இவற்றையும் காண்க

- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
- இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.
# பானு ஜகாங்கீர் கோயாஜி

**பானு ஜஹாங்கீர் கோயாஜி** (**Banoo Jehangir Coyaji)- பிறப்பு:**7 செப்டம்பர், 1917-15 ஜூலை 2004) ஒரு இந்திய மருத்துவரும் குடும்பக் கட்டுப்பாடு, மக்கள் தொகை கட்டுப்பாட்டு ஆர்வலரும் ஆவார். புனேவில் உள்ள கிங் எட்வர்ட் நினைவு மருத்துவமனை இயக்குநராக இருந்த பானு, இந்தியாவின் மூன்றாவது பெரிய மாநிலமான மகாராஷ்டிராவின் கிராமப்புறங்களில் சமூக சுகாதார ஊழியர்களின் திட்டங்களைத் தொடங்கினார். இவர் மத்திய அரசின் ஆலோசகராகவும், சர்வதேச அளவில் அங்கீகரிக்கப்பட்ட நிபுணராகவும் உள்ளார்.
# பானு ஜகாங்கீர் கோயாஜி

## வாழ்க்கை வரலாறு.

பானு பெஸ்டன்ஜி கபாடியா 1917 செப்டம்பர் 7 அன்று மும்பையில் ஒரு பார்சி குடும்பத்தில் பிறந்தார். அவரது தந்தை பெஸ்டன்ஜி கபாடியா நன்கு அறியப்பட்ட கட்டடப் பொறியாளராக இருந்தார். இளம் வயதிலேயே, பானு தனது தாத்தா பாட்டியுடன் வசிக்க புனே அனுப்பப்பட்டார். அங்கு இவர் செல்வ வசதியுடன் ஆடம்பர வாழ்க்கையை அனுபவித்தார். அவரது பெற்றோரின் தொடர்ச்சியான வருகைகள் மற்றும் அவரது தாத்தா பாட்டிகளுடனான நெருங்கிய உறவு ஆகியவை நிறைவான குழந்தைப் பருவத்தை வாழ வழிவகுத்தன.